এগুলি তোমার কাঁচা বয়সের লেখা – ইহার উপরে অধিক ভরসা রাখিয়ো না – ক্রমে বয়োবৃদ্ধি ও অভ্যাসের সহিত যখন তোমার শক্তি পরিণতি লাভ করিবে তখন বাহিরের সমালোচনার প্রতি দৃষ্টিপাত করিয়ো। এখন অনেকদিন পর্যন্ত নিন্দা প্রশংসায় তোমার কোনো উপকার হইবে না। যদি কাব্য রচনায় তোমার অন্তরের অনুরাগ থাকে তবে অন্য কোনো ফল লাভের আকাঙক্ষা মনে না রাখিয়া আপাততঃ সেই আনন্দে লিখিতে থাক, পরে সময় উপস্থিত হইলে পাঠক সমাজের সমক্ষে উপস্থিত হইলে সার্থকতা লাভ করিবে। ইতি – ২২ শে কার্ত্তিক, ১৩১৩